ทองปิดลบ 1 ดอลลาร์
สัญญาทองคำตลาดนิวยอร์กปิดขยับลง วิตกหนี้ยุโรป เงินดอลล์แข็ง
8 พ.ย. 2555

สัญญาทองคำตลาดนิวยอร์กปิดขยับลง วิตกหนี้ยุโรป เงินดอลล์แข็ง
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 1 ดอลลาร์ หรือ 0.06% ปิดที่ 1,714 ดอลลาร์/ออนซ์ หลังจากเคลื่อนตัวในช่วง 1703.00 - 1733.00 ดอลลาร์
ภาวะการซื้อขายในตลาดทองคำเป็นไปอย่างผันผวน เนื่องจากนักลงทุนวิตกกังวลว่า โอบามาอาจจะต้องต่อสู้อย่างมากในสภาคองเกรสเพื่อบรรลุข้อตกลงในการหลีกเลี่ยงภาวะหน้าผาทางการคลัง หลังจากที่เขาได้รับชัยชนะในการเลือกตั้งเป็นประธานาธิบดีของสหรัฐอีกสมัย ขณะที่ฟิทช์ เรทติ้งส์ เตือนว่า หากสหรัฐล้มเหลวในการหลีกเลี่ยงภาวะหน้าผาทางการคลังและต้องมี
ทั้งนี้ ภาวะหน้าผาการคลังเกิดจากการใช้มาตรการขึ้นภาษีควบคู่ไปกับการลดงบประมาณรายได้ของสหรัฐ ซึ่งมาตรการดังกล่าวจะเริ่มมีผลบังคับใช้ทันทีหากทำเนียบขาวและสภาคองเกรสสหรัฐไม่สามารถทำข้อตกลงกันได้
นอกจากนี้ การแข็งค่าของสกุลเงินดอลลาร์สหรัฐเมื่อเทียบกับยูโรยังสร้างแรงกดดันให้กับตลาดทองคำด้วย โดยดัชนีดอลลาร์ (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นแตะระดับ 80.764 จุดเมื่อวานนี้ จากวันอังคารที่ระดับ 80.606 จุด ซึ่งการแข็งค่าของสกุลเงินดอลลาร์สหรัฐถือเป็นปัจจัยบวกต่อราคาสินค้าโภคภัณฑ์ เพราะจะทำให้มูลค่าของสัญญาสินค้าโภคภัณฑ์มีราคาแพงขึ้นสำหรับนักลงทุนที่ถือครองสกุลเงินอื่น